《庄上晚归车阻于潦渠徒步始达于岸》
明代·李梦阳

暮醉各言归，风起草猎猎。潢潦溢中轨，车至不可涉。

野黑径复曲，鱼贯踵相蹑。良惧苍耳窟，重为蜥蜴怯。

童稚行我先，沟塍负而躐。世路本夷崄，人情有惊怗。

閒素轻波涛，临川想维楫。履坦合自咎，长吟咏匏叶。

作者简介：李梦阳（1472-1530)，字献吉，号空同，汉族，庆阳府安化县(今甘肃省庆城县)人，迁居开封，工书法，得颜真卿笔法，精于古文词，提倡“文必秦汉，诗必盛唐”，强调复古，《自书诗》师法颜真卿，结体方整严谨，不拘泥规矩法度，学卷气浓厚。明代中期文学家，复古派前七子的领袖人物。